Diskusjon:Bekkelaget

message: Takk, for hjelpen:-)

message: I introen står det:
«Bekkelaget er et villastrøk i Oslo som ligger dels i bydel Nordstrand, dels i bydel Gamle Oslo. Bekkelaget strekker seg fra øyene i Bunnefjorden og oppover Ekebergskråningen, fra Sjømannsskolen i nord til Kastellet i sør. Den populære Ekebergrestauranten  ligger også inn under Bekkelagsområdet.»
Men senere under historie: «I senere tid har Bekkelagsnavnet blitt mer utydelig da bydelene Ekeberg og Bekkelaget ble slått sammen, og senere i dagens Bydel Nordstrand.»
Er det historien til den gamle administrative bydelen denne artikkelen handler om, eller (det uoffisielle) strøket Bekkelaget? For hvis det er strøket (som introen sier) så er vel grensene oppgitt her litt «ekspansive»? Oslo byleksikon beskriver strøkets beliggenhet og karakter som «boligstrøk og Sogn sørvest for Ekeberg». 
Det virker nå som artikkelen ikke er helt klar på hva den egentlig omtaler, kun drar inn alt som har hatt navnet Bekkelaget. Yosh 8. mai 2010 kl. 02:47 (CEST)
replies: text: Eller som Bekkelagshøgda Lokalhistoriske Forening (BLF) (som det henvises mye til i teksten) sier det : «Navnet Bekkelaget kommer fra stedet nede ved sjøen. I nyere tid har navnet Bekkelaget fått betydingen for også den øvere delen som er Bekkelagshøgda. For å skille disse brukes nå navnet Nedre Bekkelaget på det opprinnelige Bekkelaget.»

text: Bekkelaget i seg selv har dermed ingenting med Ekeberg / Ekebergskråningen / Ekebergresturanten / Sjømannsskolen å gjøre, de ligger nord for området, og har vel også rikelig med informasjon i sine egne artikler. Yosh 8. mai 2010 kl. 23:00 (CEST)
(klipper inn fra Brukerdiskusjon:Jpfagerback#Bekkelaget)

text: Jeg mente nok strøket Bekkelanget. Mener du området ikke er strøket Bekkelaget? Man snakker ofte om Øvre og Nedre Bekkelaget. I Øvre ligger kirken og hovedskolen. I Nedre ligger stasjonen og Nedre Bekkelaget skole. Holdeplassene på ekebergbanen brukes også for å benevne deler av området. Jpfagerback 9. mai 2010 kl. 08:14 (CEST)
replies: text: : Grunnen til at jeg spurte er at beskrivelsen din var identisk med den vestre halvdelen av den gamle bydelen. «Mener du området ikke er strøket Bekkelaget?» Den skjønte jeg ikke. Anyhow, jeg er enig i alt du skriver her, men det var hvor langt nordover Bekkelaget går jeg stusser litt. Det er mulig jeg er helt på jordet, men jeg klarer ikke finne på de nettsidene som er oppgitt, eller i oslo byleksikon, at Ekebergskråningen m/ Sjømannsskolen og Ekebergrestauranten er en del av Bekkelaget. Oslo byleksikon beskriver strøkets beliggenhet og karakter som «boligstrøk og Sogn sørvest for Ekeberg», mens  Bekkelagshøgda Lokalhistoriske Forening (BLF) (som det henvises mye til i teksten) sier  : «Navnet Bekkelaget kommer fra stedet nede ved sjøen. I nyere tid har navnet Bekkelaget fått betydingen for også den øvere delen som er Bekkelagshøgda. For å skille disse brukes nå navnet Nedre Bekkelaget på det opprinnelige Bekkelaget.»

text: : Hvor kommer skråningen inn i bildet? Yosh 9. mai 2010 kl. 14:10 (CEST)
replies: text: ::Endel av de eldre husene i skråningen har rettigheter nede ved fjorden. Det er boliger som ligger nesten oppe på Holtet som har sjøbod/båtplass nede ved fjorden. Slik jeg ser det så dekker strøket Bekkelaget også Bekkelagshøgda. Bekkelagshøgda burde være en seksjon i Bekkelaget, ikke en egen artikkel.

text: ::Jeg er helt enig i at navnets opprinnelse er nede ved sjøen, sydvest for Ekeberg. Jeg vil nå si at området har utvidet seg østover siden da. Jpfagerback 9. mai 2010 kl. 15:39 (CEST)
replies: text: ::: Enig i (nesten) alt du skriver, men skjønner fremdeles ikke hvorfor skråningen helt opp til sjømannsskolen og restauranten skal være en del av Bekkelaget. Karlsborgveien er jo av oslo byleksikon definert som Grønlia. At Eiendommene øverst i Jomfrubråtveien er (Bekkelagshøgda og slik) Bekkelaget er jeg selvfølgelig med på, men her snakker vi jo om bygninger 500-700 meter lenger nordover, med bare grøntområder imellom. Yosh 9. mai 2010 kl. 16:04 (CEST)
replies: text: :::: Grønlia er et begrep som er helt ukjent for meg. Kan ikke huske at jeg har hørt det blitt brukt i området. Har alltid tenkt på Sjømannsskolen som endel av Bekkelaget og ikke Ekeberg. Det er jo helt klart at området ligger nær Ekeberg. Jeg forstår hva du mener med at det ligger litt for seg selv der rett vest for Ekeberg. Dette er jo en gråsone da dette er området som ligger på grensen mellom Ekeberg og Bekkelaget. Jomfrubråten har nok trolig opprinnelig hørt til Ekeberg, men slik veier o.l. er idag så hører det mer til Bekkelaget enn Ekeberg. Jpfagerback 9. mai 2010 kl. 16:44 (CEST)
replies: text: ::::: Jeg er forsåvidt enig i betrakningene dine, spesielt det om bygningene skulle være Bekkelaget vs Ekeberg (det er jo et rimelig godt stykke til Ekeberg-bebyggelsen også). Men det er jo også en 3. mulighet her (eller 4. hvis man regner med "ovenfor Grønlia" som en, som Sjømannsskolen-artikkelen sier) nemlig at det ikke tilhører noe strøk, bare ligger i Ekebergskråninga. Så, ingen disrespekt for det du sier altså, og jeg tviler ikke på at du er godt kjent i området, men når Oslo byleksikon såpass tydelig indikerer at Bekkelaget ikke går så langt nord, har du noen kilder som sier at det faktisk gjør det? Jeg spør ikke for å være frekk, men jeg kommer ikke helt over at Bekkelaget faktisk skal strekke seg så langt opp, og dermed inn i Bydel Gamle Oslo. Også SNL sier at Bekkelaget kun ligger i bydel Nordstrand. Yosh 10. mai 2010 kl. 01:59 (CEST)
replies: text: :::::: Selve Ekeberg er Ekeberg camping. Der ligger hovedhuset til gården som har gitt området navn. Jeg har ikke noe problem med at vi endrer artikkelen slik at sjømannsskolen og restauranten ikke hører til Bekkelaget. Jpfagerback 10. mai 2010 kl. 07:29 (CEST)
replies: text: ::::::: Byleksikonets utgave fra 1966 sier at Sjømannsskolen «ligger på Ekeberg, "Åsberget", Karlsborgvn. 4». Om Jomfrubråten heter det «gård på Ekebergskråningen fra Grønlia utover til Bekkelaget». Og om Bekkelaget står det: «Store B. i syd, Lille B. i nord, Nordstrand, nær sjøen ved foten av Ekeberg.» Dette blei neppe noe klarere. Hilsen GAD 10. mai 2010 kl. 08:22 (CEST)
thread_title:  Hvilket område omhandler egentlig denne artikkelen? 

message: Jeg har nettopp endret 1 ekstern(e) lenke(r) i artikkelen Bekkelaget. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20071221154428/http://www.ager.no/steder/bekkelaget.htm til http://www.ager.no/steder/bekkelaget.htm
Med hilsen—InternetArchiveBot (Rapporter feil) 27. jul. 2017 kl. 23:04 (CEST)
thread_title:  Endret eksterne lenker 

message: Jeg har nettopp endret 2 ekstern(e) lenke(r) i artikkelen Bekkelaget. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20071027234308/http://www.eikaberg.org/15.htm til http://eikaberg.org/15.htm
*La til arkivet https://web.archive.org/web/20071029024728/http://www.eikaberg.org/5.htm til http://eikaberg.org/5.htm
Med hilsen—InternetArchiveBot (Rapporter feil) 12. mar. 2021 kl. 14:43 (CET)
thread_title:  Endret eksterne lenker